Document ID: /roh_data/filtered/fineweb-2-filterrobots_roh.jsonl.gz/4891

Las duas societads da tir da Zuoz (300 meters e pistolas) han inoltrà ina dumonda da sustegn cun in concept detaglià a la suprastanza communala da Zuoz. Las schibas inclusiv l’implant electronic èn en in stadi desolat e ston vegnir remplazzadas proximamain sch’ins vul duvrar er vinavant il lieu per trair.
Project regiunal evas
Suenter che las vischnancas da l’Engiadin’Ota n’avevan mussà praticamain nagin interess per co-finanziar in implant da tir regiunal a S-chanf, para quel project dad esser giu da maisa. Sco ch’il president communal da S-chanf ha declerà, dependia uss tut dals commembers da la societad da S-chanf sez sch’els èn pronts dad ir en avegnir a Zuoz a trair u betg.
La Punt fin Zernez
Mussà interess per in diever dal stan da tir existent a Zuoz er per autras vischnancas, hajan tant La Punt Chamues-ch e Madulain sco er Zernez per sa participar tut tenor als custs d’investiziun.
Per ils chatschaders vegnia a restar la plazza da tir Arduond tranter Brail e Zernez u quella a Samedan, ha declerà il president communal da Zuoz, Flurin Wieser.
La radunanza communala da Zuoz ha da decider ils 3 da matg 2017 davart la dumonda dal credit cumplessiv.
RR actualitad 07:00